cyanic-selkie/wikianc huggingface dataset:
ยุซรี ซูสารอ
ประวัติ
ยุซรี ซูสารอ เกิดเมื่อวันที่ 20 ธันวาคม พ.ศ. 2522 เป็นบุตรของนายอนุมัติ ซูสารอ กับนางเบญจวรรณ ซูสารอ สำเร็จการศึกษาระดับมัธยมศึกษาตอนปลาย จาก กศน.
งานการเมือง
ยุซรี เคยดำรงตำแหน่งเป็นกำนันตำบลควน ในช่วงปี พ.ศ. 2548 ถึง พ.ศ. 2550 ต่อมาได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคเพื่อแผ่นดิน และได้รับเลือกตั้งเพียงครั้งเดียว ในปี 2553 เขาย้ายไปสังกัดพรรคภูมิใจไทย
ต่อมาเขาหันไปทำงานการเมืองท้องถิ่น ในตำแหน่งนายกองค์การบริหารส่วนตำบลควน
สมาชิกสภาผู้แทนราษฎร
ยุซรี ซูสารอ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ก็อดซิลลา ปะทะ เมก้าก็อดซิลลา 2
ก๊อตซิลล่า ปะทะ เม็กกะก็อดซิลล่า 2 (ゴジラVSメカゴジラ ,Godzilla VS Mechagodzilla) เป็นภาพยนตร์แนววิทยาศาสตร์ไคจู ผู้อำนวยการสร้างโดย Takao Okawara เป็นภาพยตร์เรื่องที่ 16 ของก็อตซิลลาซีรีส์ โดยออกฉายทางโรงภาพยนตร์ทั่วญี่ปุ่นในวันที่ 11 ธันวาคม ค.ศ. 1993 (พ.ศ. 2536) ผลิตโดยบริษัท โตโฮ    ในภาคนี้เม็กกะก็อตซิลล่าจะถูกออกแบบให้ทรงพลังน่าเกรงขามกว่าเดิม โดยหนังเรื่องนี้เป็นการปรากฏตัวครั้งที่ 3 ของเม็กกะก็อตซิลล่า
เรื่องย่อ
ทางทีมงานสำรวจได้ค้นพบกับไข่ขนาดยักษ์ใหญ่โดยบังเอิญจึงได้นำกลับมาพิสูจน์ที่ศูนย์วิจัยและแล้วในที่สุดไข่นั้นก็ฟักออกมาเป็นตัวและนั่นเป็นไข่ของ เบบี้ก็อตซิลลา แต่ด้วยนิสัยที่ต่างกันนั้นทำให้มันมีความเชื่องมากกว่าและสามารถที่จะอยู่กับมนุษย์ได้ ซึ่งในตอนนั้นหน่วย G-Force ได้สร้างเม็กกะก็อดซิลล่าเพื่อปกป้องประเทศญี่ปุ่นจากก็อดซิลล่า ซึ่งเป็นหุ่นยนต์ที่มีรูปเหมือนก็อดซิลล่า โดยเม็กกะก็อดซิลล่าถูกสร้างขึ้มจากเศษซากของเม็กกะคิงส์-กิโดราในภาค ก็อดซิลลา ปะทะ คิงส์-กิโดรา
ในการต่อสู้ก็อตซิลลาเป็นฝ่ายที่สามารถจะเอาชนะได้แต่ต้องการพาวเวอร์อัพของยาน G แมชชีน การูด้าทำให้เม็กกะก็อตซิลลานั้นเปลี่ยนร่างเป็นซุปเปอร์เม็กกะก็อตซิลลา และมีพลังงานที่เพิ่มมากขึ้น ซึ่งทำให้ก็อตซิลลานั้นไม่สามารถที่จะต่อสู้ได้
แต่หลังจากที่ก็อตซิลลานั้นพลาดท่าไฟเยอร์ราด้อนนั้นก็เข้ามารวมร่างกลายเป็นพลังงานให้กับก็อตซิลลาให้ก็อตซิลลานั้นสามารถเพิ่มพลังงานขึ้นเป็นเท่าตัวและยังสามารถเอาชนะซุปเปอร์เมก้าก็อตซิลลาได้และหลังจากที่เสร็จเรื่องแล้วนั้นก็อตซิลลาก็เดินหายลงไปในมหาสมุทรพร้อมกับพาเบบี้ก็อดซิลล่ากลับไปด้วย
พ.ศ. 1461
พุทธศักราช 1461 ใกล้เคียงกับ
พ.ศ. 1462
พุทธศักราช 1462 ใกล้เคียงกับ
อุทยานแห่งชาติตองการิโร
อุทยานแห่งชาติตองการิโร (Tongariro National Park) ตั้งอยู่บนเกาะเหนือของประเทศนิวซีแลนด์ จัดตั้งขึ้นใน ค.ศ. 1887 จัดได้ว่าเป็นอุทยานแห่งแรกในประเทศนิวซีแลนด์ ซึ่งภายในอุทยานมีน้ำพุร้อนอยู่เป็นจำนวนมาก ซึ่งมีภูเขาไฟตั้งอยู่ด้วย มีทะเลสาบและทุ่งหญ้าแบบแอลไพน์
แหล่งมรดกโลก
อุทยานแห่งชาติตองการิโรได้รับการขึ้นทะเบียนเป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 14 เมื่อ ค.ศ. 1990 ที่เมืองแบนฟ์ ประเทศแคนาดา โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
Sceptrophasma
Sceptrophasma เป็นสกุลของ Phasmatodea ที่อยู่ในวงศ์ Diapheromeridae.
สปีชีส์ของสกุลนี้พบในเอเชียกลางและเอเชียใต้
สปีชีส์ในสกุล ได้แก่:
ประเทศบุรุนดีในโอลิมปิกฤดูร้อน 2008
ประเทศบุรุนดี เข้าร่วมแข่งขันกีฬาโอลิมปิกฤดูร้อน ครั้งที่ 29 ค.ศ. 2008 (พ.ศ. 2551) ที่กรุงปักกิ่ง สาธารณรัฐประชาชนจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติบุรุนดีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศบุรุนดีไม่ได้รับเหรียญรางวัล
กรีฑา
ผลการแข่งขันดังนี้ :
อุทยานแห่งชาติไซออน
อุทยานแห่งชาติไซออน (Zion National Park) เป็นอุทยานแห่งชาติทางตะวันตกเฉียงใต้ของสหรัฐอเมริกา ใกล้กับ Springdale รัฐยูทาห์ เมื่อ พ.ศ. 2452 ประธานาธิบดี William Howard Taft ได้ประกาศบริเวณนี้ให้เป็น National monument เพื่ออนุรักษ์พื้นที่หุบเขา ภายใต้ชื่อว่า Mukuntuweap National Monument ต่อมาใน พ.ศ. 2461 acting director จาก National Park Service ที่ก่อตั้งขึ้นใหม่ได้เปลี่ยนชื่ออุทยานเป็น Zion เนื่องจากชื่อเดิมไม่เป็นที่ไม่เป็นที่นิยมในท้องถิ่น Zion เป็นคำในภาษาฮิบรูโบราณ หมายถึง สถานที่หลบลี้ภัย ซึ่งชื่อนี้ได้รับการต้อนรับเชิงบวกมากขึ้นจากสาธารณชน ต่อมาเมื่อวันที่ 19 พฤศจิกายน พ.ศ. 2462 United States Congress ได้ประกาศให้ monument แห่งนี้เป็นอุทยานแห่งชาติ จนกระทั่ง พ.ศ. 2480 Kolob section ได้ประกาศ Zion National Monument แยกต่างหากอย่างเป็นทางการ แต่ได้นำมาผนวกรวมเข้ากับอุทยานเมื่อ พ.ศ. 2499
ดาราศาสตร์วิทยุ
ดาราศาสตร์วิทยุ (Radio astronomy) เป็นสาขาหนึ่งของดาราศาสตร์เชิงสังเกตการณ์ที่เฝ้าศึกษาวัตถุท้องฟ้าในช่วงความถี่ของคลื่นวิทยุ การตรวจจับพบคลื่นวิทยุจากวัตถุทางดาราศาสตร์ (ในทางช้างเผือก) เป็นครั้งแรกเกิดขึ้นในช่วงคริสต์ทศวรรษ 1930 ต่อมาหลังสงครามโลกครั้งที่สองจึงมีความคืบหน้าในการแยกแยะแหล่งกำเนิดคลื่นวิทยุในอวกาศที่แตกต่างกัน คือจากดาวฤกษ์ ดาราจักร และวัตถุท้องฟ้าประเภทใหม่ๆ ที่ค้นพบเพิ่มขึ้นเรื่อยๆ เช่น ดาราจักรวิทยุ พัลซาร์ และเมเซอร์ การค้นพบการแผ่รังสีไมโครเวฟพื้นหลังของจักรวาลนับเป็นการค้นพบที่สำคัญที่สุด
การสังเกตการณ์ดาราศาสตร์วิทยุสามารถทำได้โดยกล้องโทรทรรศน์วิทยุเดี่ยวๆ หรือใช้การเชื่อมต่อกล้องโทรทรรศน์หลายตัวและทำงานร่วมกันก็ได้ วิธีหลังจะทำให้สามารถจับภาพของแหล่งกำเนิดคลื่นวิทยุได้โดยไม่ต้องกำหนดมุมสังเกตการณ์เสียก่อน
จียามังชีนา
จียามังชีนา (Diamantina) เป็นเมืองและเทศบาลแห่งหนึ่งในรัฐมีนัชเจไรช์ ประเทศบราซิล ประมาณกันว่าเมืองนี้มีประชากร 47,825 คนในพื้นที่ 3,870 ตารางกิโลเมตร (ณ ค.ศ. 2020)
อารายัลดูตีฌูกู (ชื่อเรียกของจียามังชีนาในช่วงแรกเริ่ม) ก่อตั้งขึ้นในสมัยอาณานิคมในช่วงต้นคริสต์ศตวรรษที่ 18 ตามที่ชื่อเมืองได้บ่งบอกไว้ จียามังชีนาเป็นศูนย์กลางของการทำเหมืองเพชรในคริสต์ศตวรรษที่ 18 และ 19 ต่อมายูเนสโกได้ขึ้นทะเบียนย่านเมืองเก่าของดียามังชีนาเป็นแหล่งมรดกโลกในฐานะตัวอย่างของสถาปัตยกรรมบาโรกแบบบราซิลที่ได้รับการอนุรักษ์ไว้เป็นอย่างดี
เมืองเก่าแก่อื่น ๆ ในรัฐมีนัชเจไรช์ได้แก่ โอรูเปรตู, เซาฌูเวาแดล-เรย์, ชีราเด็งชิส, กงโกญัส และซาบารา
พ.ศ. 1463
พุทธศักราช 1463 ใกล้เคียงกับ
Pseudocentema
Pseudocentema เป็นสกุลของ Phasmatodea ที่อยู่ในวงศ์ Diapheromeridae.
สปีชีส์ในสกุล ได้แก่:
บิล เจ. ดุ๊กส์
'''บิล เจ. ดุ๊กส์''' (เกิดเมื่อวันที่ 26 กุมภาพันธ์ ค.ศ. 1927 เกิดที่เมือง ทาร์มา รัฐเคนทักกี้ – เสียชีวิตเมื่อวันที่ 18 ธันวาคม ค.ศ. 2014) เป็นนักการเมืองจากสหรัฐอเมริกา เคยทำงานให้กับกองทัพบกสหรัฐ จบการศึกษาปริญญาตรีจากมหาวิทยามิซิสซิปปี และวิทยาลัยเพื่อการค้านโบลิ่งกรีน ในปี ค.ศ. 1976 จนถึงปี ค.ศ. 1994 บิล เจ. ดุ๊กส์ได้เป็นผู้ว่าการเมืองดีคาตูร์ และในปี ค.ศ. 1994 จนถึงปี ค.ศ. 2010 ได้ดำรงตำแหน่งเป็นสมาชิกสภาผู้แทนราษฎรรัฐอะแลบามา
เก็จมณี วรรธนะสิน
เก็จมณี พิชัยรณรงค์สงคราม (เกิด 4 มกราคม พ.ศ. 2517) ชื่อเล่น ปิ่น เป็นนักร้องและนักแสดงชาวไทย และเป็นอดีตภรรยาของเจตริน วรรธนะสิน ซึ่งเป็นนักร้องและนักแสดง
ประวัติ
เก็จมณีเกิดเมื่อวันที่ 4 มกราคม พ.ศ. 2517 ที่กรุงเทพมหานคร เป็นบุตรสาวของสุพล พิชัยรณรงค์สงคราม กับศรีอัปสร ชัมพุนท์พงศ์ เธอสืบเชื้อสายจากพันตรี พระยาพิชัยรณรงค์สงคราม (ทองดี จารุทัต) เมื่อนับจากบิดา จบการศึกษาในระดับมัธยมศึกษาจาก โรงเรียนมาแตร์เดอีวิทยาลัย จบการศึกษาในระดับปริญญาตรีจาก คณะนิเทศศาสตร์ มหาวิทยาลัยรังสิต ก่อนที่จะเดินทางไปศึกษาต่อที่สหราชอาณาจักร เธอก็ได้ทำเพลงออกมาในนามของวงคิดแน็ปเปอร์ส (Kidnappers) เป็นการสร้างปรากฏการณ์เพลงแนวใหม่ในวงการเพลงเมืองไทย ด้วยดนตรีแนว อิเล็กทรอนิกส์ – ป็อบ (Electronic – POP)
หลังจากนั้นเธอยังคงเป็นที่จับตาในวงการบันเทิงอย่างต่อเนื่อง เมื่อกลับจากอเมริกา ค่ายเอ็กแซ็กท์ทาบทามให้ลงละคร ต่อมาแต่งงานกับเจตริน วรรธนะสินและมีบุตร 3 คน ปัจจุบันจบการศึกษาระดับปริญญาโท จากมหาวิทยาลัยราชภัฏธนบุรีเมื่อ พ.ศ. 2550
เก็จมณีสมรสกับเจตริน วรรธนะสิน มีบุตรด้วยกันสามคนคือจินเจษฎ์ วรรธนะสิน (เกิด 28 มิถุนายน 2544), จักรภัทร วรรธนะสิน  (เกิด 9 มิถุนายน 2546) และจักร วรรธนะสิน  (เกิด 14 กุมภาพันธ์ 2548) แต่เดิมเธอนับถือศาสนาพุทธ ภายหลังได้เข้ารีตนิกายโปรเตสแตนต์ตามอดีตสามี ก่อนเปลี่ยนไปนับถือนิกายโรมันคาทอลิก ขณะที่อดีตสามีและบุตรนับถือนิกายโปรเตสแตนต์
ภาษามอลโดวา
ภาษามอลโดวา (อักษรโรมัน: limba moldovenească; อักษรซีริลลิก: лимба молдовеняскэ) หรือที่ในอดีตรู้จักกันในชื่อ ภาษามอลเดเวีย เป็นหนึ่งในชื่อท้องถิ่นสองชื่อที่ใช้เรียกภาษาโรมาเนียในประเทศมอลโดวา
มีการเรียกชื่อภาษาของชาวมอลโดวาปะปนกันระหว่าง ภาษามอลโดวา กับ ภาษาโรมาเนีย มานานนับศตวรรษ แต่ในสมัยสหภาพโซเวียต ภาษามอลโดวา (หรือที่ในสมัยนั้นเรียกว่า ภาษามอลเดเวีย) เป็นเพียงชื่อเดียวที่ได้รับการยอมรับอย่างเป็นทางการ นโยบายของสหภาพโซเวียตเน้นย้ำการจำแนกชาวมอลโดวาออกจากกลุ่มชนโรมาเนียเป็นครั้งแรกในประวัติศาสตร์โดยอ้างว่าชนทั้งสองกลุ่มมีกระบวนการสร้างชาติแตกต่างกัน จึงเป็นที่มาของการกำหนดให้ภาษามอลโดวาเป็นภาษาโรมานซ์แยกต่างหากจากภาษาโรมาเนีย
เมื่อประเทศมอลโดวาได้รับเอกราชจากสหภาพโซเวียต ภาษามอลโดวา ได้รับการประกาศให้เป็นภาษาแห่งรัฐตามมาตรา 13 ของรัฐธรรมนูญที่ประกาศใช้ใน ค.ศ. 1994 ในขณะที่คำประกาศอิสรภาพมอลโดวาใน ค.ศ. 1991 ระบุชื่อภาษาแห่งรัฐว่า ภาษาโรมาเนีย ต่อมาใน ค.ศ. 2003 รัฐสภามอลโดวามีมติเห็นชอบร่างกฎหมายที่นิยามว่าวลี ภาษามอลโดวา และวลี ภาษาโรมาเนีย นั้นสื่อถึงภาษาเดียวกัน จากนั้นใน ค.ศ. 2013 ศาลรัฐธรรมนูญมอลโดวาตีความว่ามาตรา 13 ของรัฐธรรมนูญมีศักดิ์ต่ำกว่าคำประกาศอิสรภาพ ส่งผลให้วลี ภาษาโรมาเนีย มีสถานะเป็นทางการ อย่างไรก็ตาม ภูมิภาคทรานส์นีสเตรียซึ่งประกาศแยกตัวจากประเทศมอลโดวายังคงถือว่า ภาษามอลโดวา เป็นหนึ่งในภาษาราชการของตนร่วมกับภาษารัสเซียและภาษายูเครน ในประเทศยูเครนมีการจำแนกความต่างระหว่าง ภาษามอลโดวา กับ ภาษาโรมาเนีย เช่นกัน โดยหมู่บ้านบางแห่งประกาศว่าภาษาทางการระดับหมู่บ้านคือภาษาโรมาเนีย ในขณะที่บางแห่งประกาศว่าภาษาทางการระดับหมู่บ้านคือภาษามอลโดวา แต่ทางการยูเครนได้ประกาศเจตจำนงว่าจะดำเนินการยกเลิกสถานะทางกฎหมายของ ภาษามอลโดวา ต่อไป เมื่อวันที่ 16 มีนาคม ค.ศ. 2023 รัฐสภามอลโดวามีมติเห็นชอบร่างกฎหมายที่กำหนดให้แก้ไขวลี ภาษามอลโดวา เป็นวลี ภาษาโรมาเนีย ในรัฐธรรมนูญและกฎหมายทุกฉบับ และเมื่อวันที่ 22 มีนาคม ประธานาธิบดีมายา ซันดู ก็ได้ประกาศใช้กฎหมายฉบับดังกล่าว
ชาวมอลโดวาส่วนใหญ่ที่มีการศึกษาสูง รวมทั้งประชากรส่วนใหญ่ในกรุงคีชีเนา เมืองหลวงของประเทศมอลโดวา มักเรียกภาษาของพวกเขาว่า ภาษาโรมาเนีย ในขณะที่ประชากรส่วนใหญ่ในพื้นที่ชนบทระบุว่า ภาษามอลโดวา เป็นภาษาแม่ของพวกเขาในการสำรวจสำมะโนประชากร ค.ศ. 2004 โรงเรียนต่าง ๆ ในมอลโดวาเรียกภาษานี้ว่า ภาษาโรมาเนีย มาตั้งแต่มอลโดวาได้รับเอกราช
วิธภาษาของภาษาโรมาเนียที่ใช้พูดในประเทศมอลโดวาคือภาษาถิ่นย่อยมอลเดเวียซึ่งแพร่หลายภายในอาณาเขตของอดีตราชรัฐมอลเดเวียโดยประมาณ (ปัจจุบันอยู่ในเขตประเทศมอลโดวา ประเทศโรมาเนีย และประเทศยูเครน) ภาษาถิ่นมอลเดเวียถือเป็นหนึ่งในวิธภาษาพูดหลักทั้งห้าของภาษาโรมาเนีย อย่างไรก็ตาม วิธภาษาพูดทั้งห้าเขียนออกมาเป็นตัวหนังสือได้ตรงกัน และประเทศมอลโดวาและประเทศโรมาเนียใช้อักขรวิธีแบบเดียวกัน *
ชุดตัวอักษรมาตรฐานที่ใช้ในประเทศมอลโดวาสอดคล้องกับชุดตัวอักษรโรมาเนียซึ่งใช้อักษรโรมัน ในอดีตมีการใช้ชุดตัวอักษรซีริลลิกโรมาเนียหลากหลายรูปแบบมาจนกระทั่ง ค.ศ. 1918 จากนั้น ชุดตัวอักษรซีริลลิกมอลโดวา (ซึ่งแปลงมาจากชุดตัวอักษรรัสเซีย) ได้รับการกำหนดมาตรฐานและใช้อย่างเป็นทางการในสหภาพโซเวียตระหว่าง ค.ศ. 1924–1932 และระหว่าง ค.ศ. 1938–1989 และทุกวันนี้ก็ยังคงใช้กันอยู่ในทรานส์นีสเตรีย
ปืนเล็กยาวต่อสู้รถถังบอยส์
ไรเฟิล,ต่อต้านรถถัง, .55ไอเอ็น, บอยส์ เป็นที่รู้จักกันโดยทั่วไปว่า "ปืนไรเฟิลต่อต้านรถถังบอยส์" (หรือเรียกง่ายๆ ว่า บอยส์) เป็นปืนไรเฟิลต่อต้านรถถังสัญชาติบริติชที่ถูกใช้ในช่วงสงครามโลกครั้งที่สอง มันมักจะถูกเรียกชื่อเล่นว่า "ปืนช้าง" โดยผู้ใช้งาน เนื่องจากขนาดของมันและขนาดลำกล้องของมัน
ปืนเหล่านี้มีรุ่นสามหลักของบอยส์: รุ่นแรกคือ (มาร์ค 1) ซึ่งมีปากกระบอกปืนแบบหัวกลมเพื่อลดแรงรีคอยล์ และโมโนพอดแบบรูตัวที ถูกสร้างขึ้นเป็นหลักที่บริษัทผลิตอาวุธขนาดเล็กเบอร์นิงแฮม (BSA)ในอังกฤษ รุ่นต่อมา (มาร์ค 1*) ถูกสร้างขึ้นเป็นหลักที่ John Inglis and Company ในโทรอนโต, รัฐออนแทรีโอ ประเทศแคนาดา ซึ่งมีปากกระบอกปืนแบบสี่เหลี่ยมรูปทรงคล้ายฮาโมนิก้าเพื่อลดแรงรีคอยล์ และขาตั้งปืนแบบรูปตัววี และรุ่นที่สามที่ถูกทำขึ้นสำหรับกองกำลังทหารโดดร่มซึ่งมีลำกล้องขนาด 30 นิ้ว (762มม) และไม่มีปากกระบอกปืนเพื่อลดแรงรีคอยล์ นอกจากนี้ยังมีการใช้กระสุนที่แตกต่างกันออกไป โดยรุ่นต่อๆ มาแสดงให้เห็นถึงการเจาะเกราะที่ดีกว่า
แม้ว่าจะมีปริมาณที่เพียงพอที่จะต่อกรกับรถถังเบาและรถถังขนาดเล็ก (tankettes) ในช่วงแรกของสงคราม ต่อมาบอยส์นั้นไม่สามารถยิงทะลุเจาะเกราะกับยานพาหนะที่มีเกราะหนากว่าและได้ถูกเลิกใช้งานไป จากนั้นก็ได้หันไปใช้เครื่องยิงจรวดต่อต้านรถถังแบบ PIAT ที่มีประสิทธิภาพสูงกว่าแทนระหว่างสงคราม
คิวริออซิตี
คิวริออซิตี (Curiosity) เป็นยานสำรวจพื้นผิวดาวอังคารในภารกิจสำรวจดาวอังคาร (Mars Science Laboratory หรือ MSL) ของนาซ่า มีขนาดเท่ากับรถยนต์ มีกล้องถ่ายภาพติดไว้ สิบเจ็ดตัว มีแขนหุ่นยนตร์หนึ่งข้าง ปืนแสงเลเซอร์ กับ สว่านเจาะ ราวหนึ่งปีจากนี้ ผู้เชี่ยวชาญขององค์การนาซ่า หวังว่าจะได้เห็นยานสำรวจอวกาศลำนี้สำรวจอยู่บนดาวอังคาร ตัวยานออกแบบมาให้เปรียบเสมือนห้องทดลองเคลื่อนที่ ด้วยความล้ำหน้าทางเทคโนโลยีนี้ ทำให้ยานลำนี้มีความสามารถพิเศษที่หลากหลายและนับได้ว่าเป็นยานอวกาศที่มี ศักยภาพสูงมากอีกลำหนึ่ง โดยเฉพาะอย่างยิ่งเป็นความหวังของนักวิทยาศาสตร์ทั่วโลกในการไขความลับของ สภาพแวดล้อมบนดาวอังคารในอดีต
เป้าหมายและวัตถุประสงค์
คิวริออซิตีออกแบบมาเพื่อประเมินว่าดาวอังคารมีสภาพแวดล้อมเหมาะต่อการดำรงชีวิตหรือไม่ ในการสำรวจยานจะเจาะลงบนพื้นผิวของดาวอังคารเพื่อศึกษาโครงสร้างและองค์ประกอบของหิน
การลงจอด
ความสำเร็จดังกล่าวเกิดจากการใช้ระบบ "ปั้นจั่นกลางอากาศ" หรือ "Sky Crane" ซึ่งติดจรวดขับดันเพื่อลดความเร็วในการลงสู่พื้นผิว โดยเครนได้ใช้เชือกไนลอนหย่อนรถที่มี 6 ล้อคันนี้ลงในหลุมอุกกาบาตเกล ซึ่งก่อนหน้านี้ นาซาใช้ถุงลมนิรภัยในการลงจอดของรถหุ่นยนต์
อาทิพุทธะ
พระอาทิพุทธะเป็นพระพุทธเจ้าที่พบในคติความเชื่อของพุทธศาสนามหายานบางกลุ่ม ไม่พบในฝ่ายเถรวาท โดยเชื่อว่าอาทิพุทธะเป็นพระพุทธเจ้าพระองค์แรก กำเนิดขึ้นพร้อมกับโลก อยู่ในโลกชั่วนิรันดร์ เป็นพระผู้สร้างสรรพสิ่งในโลก และเป็นแหล่งกำเนิดของพระพุทธเจ้าทั้งหลาย ประทับบนพรหมโลกชั้นอกนิฏฐ์ มีสถานะเสมอปรมาตมันในศาสนาฮินดู
พุทธลักษณะ
อาทิพุทธะในนิกายญิงมาของทิเบต หมายถึงพระสมันตภัทรพุทธะ มีพระวรกายสีน้ำเงิน ปางสมาธิ ส่วนใหญ่ไม่ทรงศิราภรณ์ ประทับคู่กับศักดิชื่ออาทิธรรมา ในนิกายใหม่ คือ นิกายกาจู สักยะ และเกลุก หมายถึงพระวัชรธารพุทธะ ซึ่งมีพระวรกายสีน้ำเงิน ทรงศิริภรณ์ ถือวัชระในหัตถ์ซ้ายขวาไขว้เหนือพระอุระ
ประวัติการนับถือ
ความเชื่อเรื่องพระอาทิพุทธะเกิดขึ้นครั้งแรกราวพุทธศตวรรษที่ 15 โดยคณาจารย์บางกลุ่มในมหาวิทยาลัยนาลันทาสร้างแนวคิดนี้ขึ้น เพื่อเทียบกับแนวคิดปรมาตมันในศาสนาฮินดูที่กำลังรุ่งเรืองในสมัยนั้น
การนับถืออาทิพุทธะแพร่ไปในประเทศเนปาล โดยพุทธศาสนานิกายไอศวาริก ซึ่งเชื่อว่าอาทิพุทธะเกิดขึ้นพร้อมกับการเกิดของโลก คือเมื่อโลกเกิดเป็นรูปร่าง อาทิพุทธะก็ปรากฏพระกายในแสงสว่าง ไม่อาจบอกเบื้องต้น และจุดสิ้นสุดของพระองค์ได้ ประทับอยู่บนพรหมโลกชั้นที่ 13 เรียกอกนิษฐภูวนะหรืออกนิษฐพรหม อาทิพุทธะมีพระนามต่าง ๆ มากมาย ขึ้นกับแต่ละนิกาย นิกายไอศวาริกเรียกว่าอิศวร นิกายสวาภาวิกเรียกว่า สวภาวะ ในเนปาลและทิเบต บางครั้งเรียกพระองค์ว่า "โยคัมพร" สร้างรูปเป็นปางบำเพ็ญทุกรกิริยา มีศักติคือ ฌาเนศวร
ในญี่ปุ่นและจีน ไม่นิยมนับถืออาทิพุทธะ แต่นับถือพระธยานิพุทธะ 2 องค์คือพระอมิตาภพุทธะกับพระไวโรจนพุทธะว่าเป็นพระพุทธเจ้าสูงสุด และไม่ถือว่าพระพุทธเจ้าเหล่านี้มีศักติเช่นในเนปาลหรือทิเบต
ออสการ์ พิสโตริอุส
ในปีเดียวกันนี้ สมาคมระหว่างประเทศแห่งสหพันธ์กรีฑา (IAAF) ได้แก้ไขเพิ่มเติมกฎของการห้ามใช้อุปกรณ์ทางเทคนิคที่รวมเอาสปริง, ล้อหรือองค์ประกอบอื่นๆที่ทำให้ผู้ใช้ได้เปรียบกว่านักกีฬารายอื่นที่ไม่ได้ใช้อุปกรณ์ดังกล่าว ซึ่งอ้างว่าการแก้ไขนี้ไม่ได้มุ่งเน้นเฉพาะพิสโตริอุสเท่านั้น หลังจากตรวจสอบติดตามการแข่งขันของเขา ตลอดจนการดำเนินการทดสอบ, นักวิทยาศาสตร์ได้ยึดเอามุมมองที่เห็นว่าพิสโตริอุสได้เปรียบมากกว่านักกีฬาที่ไม่มีแขนขาเทียม กับความแข็งแกร่งที่ได้พบเหล่านี้มาประกอบการพิจารณา เมื่อวันที่ 14 มกราคม ค.ศ. 2008 ทาง IAAF ได้ตั้งกฎให้เขาไม่มีสิทธิ์ในการแข่งขันภายใต้กฎที่กำหนดไว้ รวมทั้งในโอลิมปิกฤดูร้อน 2008 การตัดสินใจนี้ได้กลับเป็นผลตรงกันข้ามโดยศาลอนุญาโตตุลาการเพื่อการกีฬาเมื่อวันที่ 16 พฤษภาคม ค.ศ. 2008 ซึ่งศาลได้ระบุว่า IAAF ไม่ได้ให้หลักฐานเพียงพอที่จะพิสูจน์ว่าพิสโตริอุสจะใช้ขาเทียมของเขาได้ดีกว่านักกีฬาที่มีความสามารถทางด้านร่างกาย
เดือนมีนาคม ค.ศ. 2012 เขาได้ร่วมแข่งขันกรีฑาที่กรุงพริทอเรีย ซึ่งเป็นถิ่นเกิดของเขาเอง โดยทำเวลาได้ 45.20 วินาที ซึ่งดีกว่าเวลามาตรฐาน เอ สแตนดาร์ด ที่ 45.30 วินาที นอกจากนี้ เขายังเป็นนักกีฬาพิการสองขาคนแรกที่เข้าร่วมแข่งขันในกีฬากรีฑาในโอลิมปิก
ในวันที่ 14 กุมภาพันธ์ ค.ศ. 2013 เขาได้ถูกตำรวจจับกุมในข้อหาฆาตกรรมแฟนสาวชื่อรีวา สทีนคัมพ์ ในบ้านของตนเอง ในการพิจารณาคดีเมื่อ ค.ศ. 2014 เขาถูกวินิจฉัยว่าไม่มีความผิดฐานฆ่าคน แต่มีความผิดฐานฆ่าคนโดยไม่เจตนา (culpable homicide)
โอเวอร์วอตช์ลีก ฤดูกาล 2019
โอเวอร์วอตช์ลีก ฤดูกาล 2019 (2019 Overwatch League) เป็นการแข่งขันฤดูกาลที่สองของโอเวอร์วอตช์ลีก (OWL) ซึ่งเป็นการแข่งขันอีสปอร์ตประเภทเกมโอเวอร์วอตช์ โดยกำหนดการแข่งขันมีขึ้นในระหว่างวันที่ 14 กุมภาพันธ์ 2562 และการแข่งขันหลังฤดูกาลจะเริ่มขึ้นในเดือนสิงหาคม เมื่อเทียบกับฤดูกาลที่แล้ว ในฤดูกาลนี้มีจำนวนทีมเข้าแข่งขันเพิ่มขึ้นจาก 12 ทีมเป็น 20 ทีม โดยในทีมใหม่ทั้งแปดทีม เป็นทีมจากสหรัฐ 2 ทีม แคนาดา 2 ทีม ฝรั่งเศส 1 ทีม และจีน 3 ทีม
ส่วนขยายจากฤดูกาล 2018
โอเวอร์วอตช์ลีกเปิดตัวครั้งแรกโดยมีจำนวนทีมทั้งสิ้น 12 ทีมในฤดูกาล 2018 ในฤดูกาลดังกล่าว บลิซซาร์ดเอ็นเตอร์เทนเมนต์ระบุว่ามีแผนที่จะขยายขนาดลีกขึ้น โดยมีการเพิ่มทีมขึ้นมาอีก 6 ทีมจากทวีปยุโรปและทวีปเอเชีย และเริ่มพบปะกับเจ้าของทีมที่มีศักยภาพในเดือนมีนาคม 2561 ต่อมาในเดือนกันยายน 2561 บลิซซาร์ดออกมายืนยันถึงการเซ็นสัญญากับทีมเพิ่มเติมจำนวนทั้งสิ้น 8 ทีม โดยทีมเหล่านั้นมีฐานที่ตั้งอยู่ในเมืองแอตแลนตา, กว่างโจว, หางโจว, โทรอนโต, กรุงปารีส, กรุงวอชิงตัน ดี.ซี, แวนคูเวอร์ และเฉิงตู ทำให้จำนวนทีมที่เข้าแข็งขันทั้งหมดรวมเป็นยี่สิบทีม ในขณะที่มีการคาดกันว่าค่าธรรมเนียมต่อแฟรนไชน์น่าจะอยู่ที่ประมาณ 20 ล้านดอลลาร์สหรัฐสำหรับทีมเดิม และประมาณว่าค่าทำเนียมสำหรับทีมใหม่อาจพุ่งสูงถึง 50 ล้านดอลลาร์สหรัฐ โดยเมื่อรวมทีมใหม่แล้ว ทั้งสองดีวืชั่นจะมีการแบ่งทีมอย่างเท่ากันพอดี โดยดีวิชั่นแอตแลนติกจะนับรวมทวีปอเมริกาเหนือฝั่งตะวันออกและทวีปยุโรป ส่วนดีวิชั่นแปซิฟิกจะนับรวมทวีปอเมริกาเหนือฝั่งตะวันตกและทวีปเอเขีย
กำหนดการและการเปลี่ยนแปลง
กำหนดการแข่งขันสำหรับฤดูกาล 2019 ถูกประกาศเมื่อวันที่ 12 ธันวาคม 2561 โดยยังคงรูปแบบการแข่งขันสี่สเตจ (stage) เหมือนที่ใช้ในฤดูกาล 2018 ไว้ แม้ว่าจะมีเพียงเฉพาะสามสเตจแรกเท่านั้นที่มีการแข่งขันรอบเพลย์ออฟประจำรอบ ส่วนสเตจสุดท้ายจะเปลี่ยนเป็นการแข่งขันแบบหกทีมทัวร์นาเมนต์ (six-team tournament) แทนเพื่อคัดเลือกสองทีมสุดท้ายที่จะเข้ารอบในการแข่งขันหลังฤดูกาล ส่วนทีมที่มีคะแนนสูงสุดจำนวนหกทีมในการแข่งขันรอบเพลย์ออฟประจำฤดูกาล จะใช้วิธีการคัดเลือกแบบเดียวกันกับในที่ใช้ในฤดูกาล 2018 กล่าวคือ เลือกทีมที่มีคะแนนสูงสุดสองทีมจะแต่ละดีวิชั่นขึ้นมา และคัดเอาอีกสี่ทีมที่มีคะแนนรองลงมาโดยไม่คำนึงถึงดีวิชั่น การแข่งขันรอบเพลย์ออฟประจำฤดูกาลจะเป็นการแข่งขันแบบทัวร์นาเมนต์คัดออกสองรอบ (double-elimination tournament) การแข่งขันฤดูกาลปกติ แต่ละทีมจะลงแข่งทีมละ 28 เกม (จากเดิม 40 ในฤดูกาล 2018) โดยอ้างถึงสุขภาพจิตของผู้เล่น และเพิ่มโอกาสให้ผู้เล่นได้กลับภูมิลำเนาเป็นเหตุผลในการลดจำนวนเกมลง ในแต่ละสเตจจะกินเวลาการแข่งขันรวม 5 สัปดาห์ และเพิ่มการพักระหว่างสเตจจากเดิม 1 สัปดาห์เป็น 2 สัปดาห์ (ยกเว้นการพักระหว่างสเตจ 2 และ 3 ที่จะพักเป็นจำนวน 4 สัปดาห์เนื่องจากเป็นการแข่งขันสุดสัปดาห์ออลสตาร์) ในแต่ละสัปดาห์จะมีการแข่งขันจำนวน 4 เกมต่อวัน ตั้งแต่วันพฤหัสบดีถึงวันอาทิตย์ รวมเป็นสิบหกเกมต่อสัปดาห์ (เพิ่มขึ้นจาก 12 เกมในฤดูกาล 2018) โดยแต่ละทีมจะได้ลงเล่นศูนย์ หนึ่ง หรือสองแมตช์ต่อสัปดาห์ ส่วนรอบเพลย์ออฟประจำสเตจจะเพิ่มขนาดการแข่งขันขึ้นเป็นสองเท่าจากฤดูกาล 2018 โดยขยายจำนวนทีมที่เข้ารอบเพลย์ออฟประจำสเตจเป็น 8 ทีม (จาก 4 ทีมในฤดูกาล 2018) ทีมที่มีคะแนนสูงสุดจากแต่ละดีวิชั่นจะได้เข้ารอบเป็นอันดับที่หนึ่งและสอง ตามด้วยทีมที่มีคะแนนรองอีกหกทีม โดยไม่คำนึงถึงดีวิชั่น
เงินรางวัลรวมเพิ่มขึ้นจาก 3,500,000 ดอลลาร์สหรัฐ (ประมาณ 111 ล้านบาท) เป็น 5,000,000 ดอลลาร์สหรัฐ (ประมาณ 158 ล้านบาท) โดยทั้งแปดทีมที่ผ่านเข้ารอบเพลย์ออฟจะได้รับเงินรางวัลอย่างน้อย 25,000 ดอลลาร์สหรัฐ (ประมาณ 7.9 แสนบาท) ส่วนผู้ชนะประจำสเตจจะได้รับเงินรางวัล 200,000 ดอลลาร์สหรัฐ (ประมาณ 6.3 ล้านบาท) ซึ่งเพิ่มขึ้าจาก 100,000 ดอลลาร์สหรัฐในฤดูกาล 2018 ขณะที่รองชนะเลิศจะได้รับเงินรางวัล 100,000 ดอลลาร์สหรัฐ (ประมาณ 3.1 ล้านบาท) ซึ่งเพิ่มขึ้นจากฤดูกาลก่อนถึงสี่เท่า ส่วนอันดับที่สามและสี่จะได้รับเงินรางวัล 50,000 ดอลลาร์สหรัฐ (ประมาณ 1.5 ล้านบาท) ขณะที่อันดันที่ห้าถึงแปดจะได้รับเงินรางวัล 25,000 ดอลลาร์สหรัฐ สำหรับการแข่งขันหลังฤดูกาล ทีมที่เป็นผู้ชนะในรอบแกรนด์ไฟนอลจะได้รับเงินรางวัล 1.1 ล้านดอลลาร์สหรัฐ (ประมาณ 35 ล้านบาท) (เพิ่มขึ้นจาก 1 ล้านดอลลาร์สหรัฐในฤดูกาล 2018) ส่วนอันดับที่สองจะได้รับเงินรางวัล 600,000 ดอลลาร์สหรัฐ (ประมาณ 19 ล้านบาท) อันดับที่สามจะได้รับเงินรางวัล 450,000 ดอลลาร์สหรัฐ (ประมาณ 14 ล้านบาท) อันดับที่สี่จะได้รับเงินรางวัล 350,000 ดอลลาร์สหรัฐ (ประมาณ 11 ล้านบาท) อันดันที่ห้าและหกจะได้รับเงินรางวัล 300,000 ดอลลาร์สหรัฐ (ประมาณ 9.5 ล้านบาท) และอันดับที่เจ็ดและแปดจะได้รับเงินรางวัล 200,000 ดอลลาร์สหรัฐ (ประมาณ 6.3 ล้านบาท)
ในฤดูกาล 2019 ยังมีการเซ็นสัญญาแบบสองทาง (two-way contract) เป็นครั้งแรกด้วย โดยผู้เล่นส่วนใหญ่ที่เซ็นสัญญาลักษณะนี้มักเป็นผู้เล่นที่จากการแข่งขันลีก ซึ่งต้องการลงไปเล่นในระดับคอนเทนเดอร์ด้วย ทำให้ผู้เล่นเหล่านั้นไม่สามารถลงแข่งในลีกได้มากกว่าสองแมตช์ต่อสเตจ เนื่องจากไม่สามารถลงแข่งในลีกและคอนเทนเดอร์ในสัปดาห์เดียวกันได้
การแข่งขันส่วนใหญ่จัดขึ้นที่สนามบลิซซาร์ดอารีนา (Blizzard Arena) ความจุ 350 ที่นั่ง นอกเหนือจากการแข่งขันที่สนามบลิซซาร์ดอารีนาแล้วนั้น ฤดูกาล 2019 ยังได้เพิ่มระบบ "สัปดาห์ทีมเหย้า" (Homestand Weeks) ขึ้นเป็นจำนวนสามสัปดาห์ โดยจะจัดการแข่งขันขึ้นที่เมืองอันเป็นที่ตั้งของทีมในลีกจำนวนสามเมือง ได้แก่ สัปดาห์ที่สี่ของสเตจ 2 จัดการแข่งขันขึ้นที่แอลเลนอีเวนท์เซ็นเตอร์ (Allen Event Center) นครแอลเลน รัฐเท็กซัส โดยมีทีมแดลลัส ฟิวเอลเป็นทีมเหย้าและเจ้าภาพ, สัปดาห์ที่ห้าของสเตจ 3 จัดการแข่งขันขึ้นที่นครแอตแลนตา รัฐจอร์เจีย (อยู่ระหว่างการคัดเลือกสนาม) โดยมีทีมแอตแลนตา เรนเป็นทีมเหย้าและเจ้าภาพ และครั้งสุดท้าย สัปดาห์ที่ห้าของสเตจ 4 จัดการแข่งขันขึ้นที่เดอะโนโว บาย ไมโครซอฟท์ (The Novo by Microsoft) นครลอสแอนเจลิส รัฐแคลิฟอร์เนีย โดยมีทีมลอสแอนเจลิส แวเรียนต์เป็นทีมเหย้าและเจ้าภาพ
การแพร่ภาพออกอากาศ
ทุกแมตช์การแข่งขันได้รับการแพร่ภาพออกอากาศบนเว็บไซต์ของลีก และผ่านทางเมเจอร์ลีกเกมมิ่ง และผ่านทาง Twitch ส่วนการแข่งขันเพลย์ออฟประจำฤดูกาลจะมีการแพร่ภาพผ่านทาง ESPN, Disney XD และ ABC ด้วย ตามสัญญาที่บลิซซาร์ดได้ทำไว้กับเดอะวอลต์ดิสนีย์ในฤดูกาล 2018 เป็นสัญญาแบบหลายปีจึงมีผลสืบเนื่องมาจนถึงฤดูกาล 2019 วันที่ 28 มกราคม 2562 บลิซซาร์ดได้ประกาศว่าช่อง Esports1 ซึ่งดูแลโดยช่องรายการกีฬาสัญชาติเยอรมัน Sport1 จะถ่ายทอดสดการแข่งขันโอเวอร์วอตช์ลีกในประเทศเยอรมนี สวิตเซอร์แลนด์ และออสเตรีย
การแข่งขันฤดูกาลปกติ
อันดับของทีมขึ้นอยู่กับทั้งสถิติรวมแมตช์แพ้-ชนะ โดยแตกต่างกันไปตามผลต่างจำนวนแผนที่ที่แพ้-ชนะ, สถิติการพบกันในแผนที่ และสถิติการพบกันในแมตช์ ตามลำดับ ถ้าการเสมอมีผลต่อการคัดเลือกในการแข่งขันรอบเพลย์ออฟประจำสเตจ หรือรอบหลังฤดูกาลทำให้ไม่สามารถคัดตามคะแนนได้ ทีมที่มีคะแนนเสมอกันจึงจะต้องแข่งขันกันในแมตช์ไทเบรกเกอร์
รอบเพลย์ออฟฤดูกาลจะประกอบไปด้วยทีมผู้ชนะในแต่ละดีวิชั่น และทีมในกลุ่มสี่ทีมตัวแทน (four wild card) ซึ่งเป็นทีมที่มีสถิติการแข่งขันดีที่สุดรองลงมาโดยไม่คำนึงถึงดีวิชั่น และทีมอันดับแรกจำนวนสองทีมที่เข้ารอบไปก่อนหน้าแล้ว
สเตจ 1
ทีมที่เป็นผู้นำของทั้งสองดีวิชั่น และทีมที่มีคะแนนเป็นรองอีกหกทีม โดยไม้คำนึงถึงดีวิชั่น จะผ่านเช้ารอบไปเล่นในรอบเพลย์ออฟประจำสเตจ 1 ผู้ชนะแต่ละดีวิชั่นจะได้เช้ารอบเป็นสองอันดับแรก ขณะที่ทีมที่เหลือจะเป็นอันดับที่สามถึงแปดในการแข่งขันรอบเพลย์ออฟประจำสเตจ 1
ผู้ชนะ
เงินรางวัลรวมตลอดการแข่งขันของฤดูกาลนี้คือ 5 ล้านดอลลาร์สหรัฐ (ประมาณ 158,580,000 ล้านบาท) โดยตามกฎของลีก จำนวนเงินอย่างน้อย 50% จะต้องแบ่งให้กับสมาชิกทีม และส่วนที่เหลือจึงตกเป็นของทีม
รอบเพลย์ออฟสเตจ 1
รอบเพลย์ออฟสเตจ 2
รอบเพลย์ออฟสเตจ 3
รอบเพลย์ออฟฤดูกาล
พ.ศ. 1464
พุทธศักราช 1464 ใกล้เคียงกับ
มารีนาดาโกลเรีย
มารีนาดาโกลเรีย (Marina da Glória) เป็นท่าเทียบเรือ ที่ตั้งอยู่ในรีโอเดจาเนโร ประเทศบราซิล โดยจะเป็นสถานที่จัดการแข่งขันกีฬาเรือใบในโอลิมปิกฤดูร้อน 2016 และเป็นสถานที่จับสลากการแข่งขันฟุตบอลโลก 2014
วังเทเวศร์
วังเทเวศร์ เดิมเป็นส่วนหนึ่งของวังปากคลองผดุงกรุงเกษม ซึ่งที่ประทับของพระเจ้าบรมวงศ์เธอ กรมพระจันทบุรีนฤนาถ หม่อมเจ้าอัปษรสมาน กิติยากร และทายาทในราชสกุลกิติยากร ตั้งอยู่บริเวณถนนกรุงเกษม ปากคลองผดุงกรุงเกษม ริมแม่น้ำเจ้าพระยา แขวงวัดสามพระยา เขตพระนคร กรุงเทพมหานคร ทางทิศใต้ติดกับวังเทวะเวสม์ ทางทิศตะวันออกติดกับวัดนรนาถสุนทริการาม
พระบาทสมเด็จพระจุลจอมเกล้าเจ้าอยู่หัว พระราชทานที่ดินบริเวณป้อมหักกำลังดัสกรซึ่งไม่ได้ใช้งานแล้ว สร้างพระตำหนักพระราชทาน รวมกับที่สวนอีก 2 แปลงที่ทรงซื้อไว้ และที่ดินฝ่ายเจ้าจอมมารดาเหม พระมารดาของพระเจ้าบรมวงศ์เธอ พระองค์เจ้าศรีเสาวภางค์ ซึ่งพระองค์เจ้าศรีเสาวภางค์ น้อมเกล้าฯ ถวายรวมเป็นอาณาบริเวณตั้งแต่ริมแม่น้ำเจ้าพระยามาจนถึงบริเวณถนนกรุงเกษม
ภายหลังการเปลี่ยนแปลงการปกครอง ในปีพ.ศ. 2475 ทายาทของพระเจ้าบรมวงศ์เธอ กรมพระจันทบุรีนฤนาถ ได้แบ่งขายที่ดินวังปากคลองผดุงกรุงเกษม ทำให้พื้นที่ในวังปากคลองผดุงกรุงเกษมแบ่งออกเป็น 3 ส่วนใหญ่ๆ คือ บริเวณตำหนักหม่อมเจ้านักขัตรมงคล ปัจจุบันเป็นที่พำนักของทายาทราชสกุลกิติยากร ต่อมาภายหลังเป็นวังเทเวศร์, บริเวณตำหนักหม่อมเจ้า ขจรจบกิตติคุณ กิติยากร ซึ่งต่อมาได้ขายที่ดินและตำหนักให้แก่กระทรวงเกษตรและสหกรณ์ในปีพ.ศ. 2508
ตำหนักในวังปากคลองผดุงกรุงเกษม ประกอบด้วย
โอเวน เดรก
โอเวน เดรก (เกิดปี ค.ศ. 1936 – เสียชีวิตเมื่อวันที่ 27 มิถุนายน ค.ศ. 2011) เป็นนักการเมืองจากสหรัฐอเมริกา สังกัดพรรคริพับลิกัน นอกจากนี้ยังเคยเป็นทหารผ่านศึกของกองทัพอากาศสหรัฐ โอเวน เดรกเป็นสมาชิกสภาผู้แทนราษฎรรัฐอะแลบามา ตั้งแต่ปี ค.ศ. 2006 จนกระทั่งเสียชีวิต
พ.ศ. 1465
พุทธศักราช 1465 ใกล้เคียงกับ
ต่อมน้ำเหลืองโต
โรคปุ่มน้ำเหลือง (lymphadenopathy) โรคต่อม (adenopathy) เป็นโรคอย่างหนึ่งของต่อมน้ำเหลือง ทำให้มีความผิดปกติไปของขนาด จำนวน หรือความแข็งของต่อม ซึ่งส่วนใหญ่จะทำให้ต่อมมีขนาดโตขึ้นด้วย จึงนิยมเรียกว่า ต่อมน้ำเหลืองโต สาเหตุที่พบบ่อยคือเกิดจากการอักเสบ เรียกว่า ต่อมน้ำเหลืองอักเสบ (lymphadenitis) ในทางการแพทย์แล้ว มักไม่นิยมให้ความสำคัญกับการพยายามแยกแยะว่าโรคของต่อมน้ำเหลืองนี้เป็นต่อมน้ำเหลืองโตหรือเป็นต่อมน้ำเหลืองอักเสบ บางครั้งจึงถูกถือว่าเป็นคำที่มีความหมายเดียวกัน
ต่อมน้ำเหลืองโตเป็นอาการแสดงที่พบได้บ่อย และไม่มีความจำเพาะต่อโรคใดๆ เป็นพิเศษ สาเหตุที่พบบ่อยคือการติดเชื้อ (ซึ่งเป็นได้ตั้งแต่การติดเชื้อเล็กน้อย เช่น หวัด ไปจนถึงการติดเชื้อรุนแรง เช่น เอชไอวี) โรคภูมิต้านตนเอง และมะเร็ง นอกจากนี้ยังอาจไม่มีสาเหตุ และหายเองได้
พ.ศ. 1466
พุทธศักราช 1466 ใกล้เคียงกับ
Pijnackeria
Pijnackeria เป็นสกุลของ Phasmatodea ที่อยู่ในวงศ์ Diapheromeridae.
สปีชีส์ของสกุลนี้พบในยุโรปใต้
สปีชีส์ในสกุล ได้แก่:
นโยบายพลังงานแห่งชาติปากีสถาน
นโยบายพลังงานแห่งชาติปากีสถานได้รับการประกาศเมื่อวันที่ 22 เมษายน พ.ศ. 2553 โดยนายกรัฐมนตรีแห่งปากีสถาน ยูซาฟ ราซา จิลานี เพื่อรับมือกับภาวะขาดแคลนพลังงานที่เริ่มขยายวงกว้างขึ้นในประเทศ การประกาศดังกล่าวมีขึ้นหลังจากการประชุมสามวันในกรุงอิสลามาบาด ซึ่งอภิปรายถึงสาเหตุของวิกฤตการณ์พลังงานในปากีสถานและหนทางที่เป็นไปได้ในการแก้ไข ป้ายนีออนดังกล่าวถูกสั่งห้ามและวันสุดสัปดาห์ถูกขยายออกไปจากหนึ่งวันเป็นสองวันในความพยายามที่จะรักษาพลังงานไฟฟ้าไว้
เบื้องหลัง
เนื่องจากความต้องการที่เพิ่มมากขึ้นและสาธารณูปโภคผลิตพลังงานไฟฟ้าที่ล้มเหลวอย่างรุนแรง ทำให้เกิดภาวะขาดแคลนพลังงานในปากีสถาน ความขาดแคลนดังกล่าวนำไปสู่เหตุการณ์ไฟฟ้าดับขยายวางกว้าง ซึ่งทำให้อุตสาหกรรมเป็นอัมพาตและนำไปสู่การประท้วงและจลาจล ช่วงที่ไม่มีกระแสไฟฟ้าเกิดขึ้นนานประมาณ 6-8 ชั่วโมงต่อวันในเขตเมือง และมากกว่านั้นในเขตชนบท
ผู้เชี่ยวชาญได้เตือนถึงวิกฤตการณ์พลังงานที่อาจมาถึงในอนาคต นับตั้งแต่ พ.ศ. 2549 ในงานสัมมนา Fueling the Future: Meeting Pakistan's Energy Needs in the 21st Century (เติมเชื้อเพลิงให้กับอนาคต: การบรรลุความต้องการพลังงานของปากีสถานในคริสต์ศตวรรษที่ 21) ซึ่งถูกจัดขึ้นในวอชิงตัน ดี.ซี. เมื่อเดือนมิถุนายน พ.ศ. 2549 จากนั้น ที่ปรึกษาด้านพลังงานต่อนายกรัฐมนตรีปากีสถาน Mukhtar Ahmed กล่าวว่า ปากีสถานกำลังหาหนทางในการพูดคุยเกี่ยวกับปัญหาขาดแคลนพลังงาน บริษัทพลังงานไฟฟ้าปากีสถาน ประมาณการว่ามีการขาดแคลนพลังงานว่า 6 จิกะวัตต์ หรือกว่า 60% ของปริมาณการผลิตทั้งหมด เป็นที่เชื่อกันว่าหนึ่งในสาเหตุหลักของการขาดแคลนพลังงาน คือ ความล้มเหลวของรัฐบาลที่ผ่านมาในการคาดการณ์ถึงการต้องการพลังงานที่เพิ่มขึ้น และความล่าช้าในการสนับสนุนโครงการเพื่อเพิ่มการผลิตพลังงาน นอกจากนั้น ยังมีการปล้นพลังงานอย่างกว้างขวางและการขาดกาลงทุนในระบบส่งไฟฟ้าที่มีอยู่แล้ว
สหรัฐอเมริกาได้จัดอันดับการพัฒนาสาธารณูปโภคด้านพลังงานของปากีสถานเป็นหนึ่งในเรื่องที่มีลำดับความสำคัญสูงสุด ทูตพิเศษสหรัฐอเมริกา ริชาร์ด ฮอลบรูค บรรยายสถานการณ์ด้านพลังงานในปากีสถานว่า "ยอมรับไม่ได้" และกล่าวว่าสหรัฐอเมริกาจะดำเนินการ "อย่างจำกัด" เพื่อช่วยเหลือให้ปากีสถานผ่านพ้นวิกฤตการณ์ดังกล่าว
มาตรการ
มาตรการต่าง ๆ ที่ออกมามีเป้าหมายที่จะลดการบริโภคลง 500 เมกาวัตต์ วันสุดสัปดาห์อย่างเป็นทางการถูกขยายออกไปจากหนึ่งเป็นสองวัน มีการสั่งห้ามป้ายนีออนและไฟประดับตกแต่ง พลังงานที่ถูกส่งไปยังสำนักงานของรัฐลดลง 50% และอนุญาตให้เปิดเครื่องปรับอากาศหลังจาก 11 นาฬิกาเท่านั้น ตลาดตามท้องถนนจะได้รับการร้องขอให้ปิดก่อนปกติ ศูนย์การค้า ยกเว้นร้านขายยาจะถูกปิดเมื่อเวลา 20 นาฬิกา และพิธีฉลองการแต่งงานจะถูกจำกัดเหลือเพียงสามชั่วโมง รัฐบาลจะจ่ายหนี้ 1.38 พันล้านดอลลาร์สหรัฐให้กับผู้ผลิตพลังงาน เพื่อจ่ายให้กับผู้จัดหาเชื้อเพลิง อุปทานพลังงานของเมืองหลวงทางพาณิชย์ของปากีสถาน การาจี จะถูกลดลง 300 เมกาวัตต์ เพื่อให้มีการแจกจ่ายพลังงานไปยังส่วนที่เหลือของประเทศอย่างเป็นธรรม Tube well จะไม่ได้รับอนุญาตให้เปิดบริการระหว่าง 19-23 นาฬิกา มาตรการต่าง ๆ เหล่านี้จะได้รับการพิจารณาอีกครั้งเมื่อวันที่ 30 กรกฎาคม พ.ศ. 2553
การตอบสนอง
ไม่กี่วันหลังจากการประกาศมาตรการ ผู้ค้าในละฮอร์ปฏิเสธการตัดสินใจของรัฐบาลและเปิดตลาดหลังจาก 20 นาฬิกา อันเป็นการฝ่าฝืนการสั่งห้ามของรัฐบาลเช่นเดิม ร้านค้ายังเปิดทำการอยู่ในเมืองอื่นหลังจาก 20 นาฬิกาเช่นกัน นอกจากนี้ ยังมีความสับสนในการสนับสนุนสุดสัปดาห์ซึ่งมีสองวัน ธนาคารและสถาบันการศึกษาจำนวนมากยังคงเปิดทำการต่อไป การให้ความเห็นในอารมณ์ไม่เกรงกลัวของผู้ค้า บทบรรณาธิการในหนังสือพิมพ์ ดอน กระตุ้นให้ทุกคนหาส่วนกลางระหว่างความคิด
นักวิเคราะห์บางคนพยากรณ์ว่าการลดในสัปดาห์ทำการของธนาคารเหลือ 5 วัน จะทำให้มีรายได้ลดลง
พิมพ์เพ็ญ เวชชาชีวะ
ศาสตราจารย์ ดร.ทันตแพทย์หญิงพิมพ์เพ็ญ เวชชาชีวะ (สกุลเดิม ศกุนตาภัย; 5 สิงหาคม พ.ศ. 2507) อาจารย์ประจำภาควิชาคณิตศาสตร์และวิทยาการคอมพิวเตอร์ คณะวิทยาศาสตร์ จุฬาลงกรณ์มหาวิทยาลัย และเป็นภรรยาอภิสิทธิ์ เวชชาชีวะ นายกรัฐมนตรีคนที่ 27 ของประเทศไทย และหัวหน้าพรรคประชาธิปัตย์ อดีตผู้นำฝ่ายค้านในสภาผู้แทนราษฎร
ประวัติ
พิมพ์เพ็ญมีชื่อเล่นว่า "แตงโม" แต่มักเรียกสั้น ๆ ว่า "แตง" เกิดเมื่อวันที่ 5 สิงหาคม พ.ศ. 2507 เป็นบุตรสาวของศาสตราจารย์ (พิเศษ) พงศ์เพ็ญ ศกุนตาภัย อดีตอาจารย์ประจำภาควิชาการปกครอง คณะรัฐศาสตร์ จุฬาลงกรณ์มหาวิทยาลัย กับประพาพิมพ์ ศกุนตาภัย (สกุลเดิม: สุวรรณศร) อดีตผู้ช่วยผู้ว่าการธนาคารแห่งประเทศไทย (ธปท.)
พิมพ์เพ็ญเป็นหลานยายของอัมพา สุวรรณศร (สกุลเดิม: ณ ป้อมเพชร) ซึ่งเป็นน้องสาวของท่านผู้หญิงพูนศุข พนมยงค์ ภริยาปรีดี พนมยงค์ อดีตนายกรัฐมนตรี และยังเป็นญาติกับคุณหญิงพจมาน ณ ป้อมเพชร (สกุลเดิม: ดามาพงศ์) อดีตภรรยาทักษิณ ชินวัตร อดีตนายกรัฐมนตรี
พิมพ์เพ็ญสำเร็จการศึกษาระดับประถมศึกษาจากโรงเรียนสาธิตจุฬาลงกรณ์มหาวิทยาลัย ระดับปริญญาตรีจากคณะทันตแพทยศาสตร์ จุฬาลงกรณ์มหาวิทยาลัย ระดับปริญญาโทและปริญญาเอก สาขาวิชาคณิตศาสตร์จากคณะวิทยาศาสตร์ จุฬาลงกรณ์มหาวิทยาลัย
ชีวิตสมรส
ในปี พ.ศ. 2531 หลังจากพิมพ์เพ็ญ สำเร็จการศึกษาระดับปริญญาตรี ได้สมรสกับอภิสิทธิ์ เวชชาชีวะ ซึ่งเป็นเพื่อนนักเรียนชั้นประถมศึกษาที่โรงเรียนสาธิตจุฬาลงกรณ์มหาวิทยาลัย และได้ติดตามอภิสิทธิ์ไปยัง เมืองออกซ์ฟอร์ด ประเทศอังกฤษ ในช่วงที่อภิสิทธิ์ศึกษาต่อในระดับปริญญาโท สาขาเศรษฐศาสตร์ โดยใช้ชีวิตอยู่ในประเทศอังกฤษเป็นระยะเวลา 2 ปี หลังจากกลับมาใช้ชีวิตในประเทศไทย ทั้งคู่มีบุตรด้วยกัน 2 คน คือ ปราง เวชชาชีวะ (บุตรสาว) กับ ปัณณสิทธิ์ เวชชาชีวะ (บุตรชาย) ปัณณสิทธิ์นั้นเป็นโรคออทิซึมมาแต่กำเนิด ศาลเยาวชนและครอบครัวกลางจึงสั่งให้เป็นคนเสมือนไร้ความสามารถ และให้อยู่ในความพิทักษ์ของอภิสิทธิ์ผู้เป็นบิดาตั้งแต่วันที่ 3 กันยายน 2555
การทำงาน
พิมพ์เพ็ญ ได้ประกอบอาชีพทันตแพทย์ในช่วงระยะเวลาหนึ่ง หลังจากนั้นในปี พ.ศ. 2539 ได้เข้าศึกษาต่อระดับปริญญาโท สาขาคณิตศาสตร์ ที่ภาควิชาคณิตศาสตร์ คณะวิทยาศาสตร์ จุฬาลงกรณ์มหาวิทยาลัย ซึ่งเป็นวิชาที่รักมาตั้งแต่เยาว์วัย จนสำเร็จการศึกษาระดับปริญญาโทนี้ด้วยผลการเรียนเฉลี่ย 4.00 ซึ่งทำให้ได้รับรางวัลมูลนิธิศาสตราจารย์ ดร.แถบ นีละนิธิ เนื่องจากเป็นผู้สอบได้คะแนนยอดเยี่ยมในหลักสูตรวิทยาศาสตรมหาบัณฑิต สาขาคณิตศาสตร์ จุฬาลงกรณ์มหาวิทยาลัย ประจำปี พ.ศ. 2541 และได้รับการบรรจุให้รับราชการ ตำแหน่งอาจารย์ สังกัดภาควิชาคณิตศาสตร์ คณะวิทยาศาสตร์ จุฬาลงกรณ์มหาวิทยาลัยในปีเดียวกัน และสำเร็จการศึกษา ระดับปริญญาเอก สาขาคณิตศาสตร์ เมื่อปี พ.ศ. 2546
ปัจจุบัน ศ.ทญ.ดร.พิมพ์เพ็ญ เวชชาชีวะ ดำรงตำแหน่งศาสตราจารย์ สาขาคณิตศาสตร์ ประจำภาควิชาคณิตศาสตร์และวิทยาการคอมพิวเตอร์ คณะวิทยาศาสตร์ จุฬาลงกรณ์มหาวิทยาลัย
สมาชิกรัฐสภา (สหราชอาณาจักร)
ในสหราชอาณาจักร สมาชิกรัฐสภา (Member of Parliament, ย่อ: MP) หมายถึงบุคคลที่ได้รับการเลือกตั้งเพื่อเป็นผู้แทนในสภาสามัญชนในรัฐสภาสหราชอาณาจักร
การเลือกตั้ง
ตำแหน่งสมาชิกรัฐสภาจะว่างลงโดยอัตโนมัติเพื่อจัดการเลือกตั้งในทุกๆ ห้าปี โดยตามพระราชบัญญัติวาระแบบกำหนดสำหรับรัฐสภา ค.ศ. 2011 ได้บัญญัติให้การเลือกตั้งทั่วไปนั้นมีขึ้นในวันพฤหัสบดีแรกของเดือนพฤษภาคมในทุกๆ ห้าปี อย่างไรก็ตามรัฐสภามีมติเห็นชอบในปีค.ศ. 2017 และค.ศ. 2019 ได้มีการเลือกตั้งก่อนกำหนดที่บัญญัติไว้ในพระราชบัญญัติ
หากตำแหน่งใดว่างลงในสมัยประชุมอันเนื่องมาจากการการเสียชีวิตหรือลาออกนั้นจะต้องมีการเลือกตั้งซ่อมสำหรับเขตเลือกตั้งนั้นๆ ตามพระราชบัญญัติผู้แทนปวงชน ค.ศ. 1981 หากสมาชิกรัฐสภารายใดได้รับโทษจำคุกเป็นระยะเวลาเกินกว่าหนึ่งปีจะถือว่าออกจากตำแหน่งโดยอัตโนมัติ หากกรณีที่เป็นคดีลหุโทษนั้นตามพระราชบัญญัติถอดถอนสมาชิกรัฐสภา ค.ศ. 2015 บัญญัติให้สามารถลงมติถอดถอนได้ โดยหากมีเสียงรับรองมากกว่าร้อยละ 10 ของผู้มีสิทธิลงคะแนนในเขตเลือกตั้งนั้นจะถือว่าพ้นจากตำแหน่ง
การเรียกขาน
สมาชิกรัฐสภาได้รับสิทธิในการใช้อักษรท้ายนามว่า "MP" โดยเมื่อออกนามถึงสมาชิกรัฐสภาจะเรียกว่า "ผู้ทรงเกียรติ" (honourable) ในระหว่างการอภิปรายในสภาสามัญชนหรือใช้ได้ในกรณีเป็นบุตรของขุนนาง สมาชิกรายใดที่เป็นสมาชิกในสภาองคมนตรีจะต้องใช้คำนำหน้าว่า เดอะไรต์ออนะระเบิล "Rt Hon." (แปลว่า ผู้มีเกียรติมาก) ตามด้วยชื่อ นามสกุล และอักษรย่อ MP ตามหลัง
อะโครโพลิส
อะโครโพลิส (Acropolis) คือ ป้อมปราการที่อยู่บนเทือกเขาสูง มีรากศัพท์คือ Acro มาจาก Akros แปลว่าสูง และ Polis แปลว่าเมือง ซึ่งมีอยู่หลายจุดในประเทศกรีซ โดยทั่วไปจะมีวิหารสำหรับเทพผู้พิทักษ์เมือง อะโครโพลิสที่มีชื่อเสียงที่สุดคือ อะโครโพลิสแห่งเอเธนส์ ซึ่งมีวิหารสามแห่ง คือ วิหารพาร์เทนอน (Parthenon) วิหารอิเรกเทียม (Erechtheum) และมีโรงละครอีกสองแห่งคือ โรงละครเฮโรเดส อัตติกัส (Theatre of Atticus) และโรงละครไดอะไนซัส (Theatre of Dionysus)
วิหารบนอะโครโพลิส
The "แม่แบบ:โครงส่วน" template doesn't yet have a description, but there might be some information on the template's page.
อิม ซ็อง-จิน
อิม ซ็อง-จิน (임성진; เกิด 11 มกราคม พ.ศ. 2542 ) เป็นนักกีฬาวอลเลย์บอลชายทีมชาติเกาหลีใต้ ซองจินเคยร่วมทีมชาติเกาหลีใต้ รุ่นอายุ 19 ปี และได้อันดับที่ 4 จากการแข่งขันวอลเลย์บอลชายชิงแชมป์โลก รุ่นอายุไม่เกิน 19 ปี 2017
ในปัจจุบัน อิม ซ็อง-จิน สังกัดสโมสรวอลเลย์บอลซูว็อนเคปโควิกซ์ตอร์ม ในลีกวอลเลย์บอลของประเทศเกาหลีใต้ โดยเขาเล่นในตำแหน่งหัวเสา นอกจากนี้ยังถือได้ว่าเป็นหนึ่งในนักกีฬาดาวรุ่งที่ได้รับความสนใจอย่างมาก เขามีผลงานถ่ายแบบ ถ่ายโฆษณาอีกด้วย
ประวัติ
ซ็อง-จินเกิดเมื่อวันที่ 11 มกราคม พ.ศ. 2542 จบการศึกษาระดับมัธยมจากโรงเรียนอุตสาหกรรมเจช็อน และกำลังเรียนอยู่ที่มหาวิทยาลัยซ็องกยุงกวัน (Sungkyunkwan University)
แหล่งข้อมูลอื่น
1999
สถานีหัวหมาก
สถานีหัวหมาก (Hua Mak station) เป็นสถานีรถไฟทางไกลสายตะวันออก, รถไฟฟ้าแอร์พอร์ต เรล ลิงก์, รถไฟฟ้าชานเมือง สายสีแดงอ่อน และรถไฟฟ้าสายสีเหลือง ในพื้นที่แขวงพัฒนาการ เขตสวนหลวง กรุงเทพมหานคร
สถานีรถไฟฟ้าแอร์พอร์ต เรล ลิงก์ สถานีหัวหมาก
สถานีหัวหมาก (รหัส: A4) เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้ มีปลายทางที่สถานีพญาไทถึงสถานีสุวรรณภูมิ
ที่ตั้ง
สำหรับสถานีหัวหมากและสถานีรามคำแหงมีระยะห่างกันประมาณ 4 กิโลเมตร ส่วนสถานีหัวหมากถึงสถานีบ้านทับช้างมีระยะห่างกันประมาณ 5.7 กิโลเมตร
สถานีรถไฟฟ้ามหานคร สายสีเหลือง สถานีหัวหมาก
สถานีหัวหมาก (รหัส: YL11) เป็นสถานีรถไฟฟ้ามหานครแบบยกระดับ ในเส้นทางสายสีเหลือง ยกระดับเหนือถนนศรีนครินทร์ใกล้กับทางแยกพัฒนาการ ในพื้นที่เขตสวนหลวง กรุงเทพมหานคร
ที่ตั้ง
ถนนศรีนครินทร์ ระหว่างปากซอยศรีนครินทร์ 16 กับปากซอยศรีนครินทร์ 19 (จินดาอนันต์) ในพื้นที่แขวงพัฒนาการ เขตสวนหลวง กรุงเทพมหานคร เดิมใช้ชื่อว่า "สถานีพัฒนาการ" ตามชื่อทางแยกที่อยู่ใกล้เคียง แต่ต่อมากรมการขนส่งทางรางได้มีการประชุมและมีมติเปลี่ยนชื่อเป็น "สถานีหัวหมาก" ตามชื่อสถานีของการรถไฟแห่งประเทศไทยที่ตั้งอยู่ใกล้เคียง
ทางเข้า-ออก
ประกอบด้วยทางขึ้น-ลงปกติ ได้แก่
เวลาให้บริการสายสีเหลือง
<!--
สถานีรถไฟฟ้าชานเมือง สายนครวิถี สถานีหัวหมาก
สถานีหัวหมาก (รหัสสถานี: RE06) เป็นสถานีรถไฟยกระดับในเส้นทาง รถไฟฟ้าชานเมือง สายสีแดงอ่อน
ลี สตราสเบิร์ก
ลี สตราสเบิร์ก (17 พฤศจิกายน ค.ศ. 1901 - 17 กุมภาพันธ์ ค.ศ. 1982) เป็นนักแสดง ผู้กำกับภาพยนตร์ และครูสอนการแสดงชาวอเมริกัน เป็นผู้ก่อตั้งกลุ่มละครเวที The Group Theatre ร่วมกับแฮโรลด์ เคลอร์แมน ในปี ค.ศ. 1931  สตราสเบิร์กเป็นผู้นำเทคนิคการแสดงที่เรียกว่า "Method acting" (หรือ The Method) มาใช้ โดยให้นักแสดงศึกษาสภาพจิตใจของตัวละครที่ต้องเล่น เพื่อสร้างความรู้สึกร่วมกับเหตุการณ์ที่แสดงจริง ๆ เพื่อให้การเล่นมีความสมจริง
สตราสเบิร์กเกิดในครอบครัวชาวยิว ที่เมือง Budzanów ในจักรวรรดิออสเตรีย-ฮังการี (ปัจจุบันอยู่ในประเทศยูเครน) มีชื่อเดิมว่า อิสราเอล สตราสเบิร์ก ครอบครัวของเขาย้ายมาอยู่ในแมนฮัตตันตั้งแต่ปี ค.ศ. 1909 สตราสเบิร์กลาออกจากชั้นเรียนไฮสกูล เพื่อทำงานเป็นเสมียนในบริษัท จากนั้นได้เข้าศึกษาในโรงเรียนการแสดง เริ่มงานนักแสดงอาชีพ และเริ่มเรียนรู้เทคนิค "The Method" จากหนังสือชื่อ An Actor Prepares ของคอนสแตนติน สตานิสลาฟสกี (Constantin Stanislavski) ผู้กำกับชาวรัสเซีย
สถานีหัวหมาก
ที่ตั้ง
บริเวณข้างสถานีหัวหมากของรถไฟฟ้าแอร์พอร์ต เรล ลิงก์ ถนนกำแพงเพชร 7 ในพื้นที่แขวงพัฒนาการ เขตสวนหลวง กรุงเทพมหานคร
ลี สตราสเบิร์ก
สตราสเบิร์กเป็นผู้อำนวยการโรงเรียนสอนการแสดง The Actors Studio ตั้งแต่ปี ค.ศ. 1951 จนกระทั่งเสียชีวิต ในปี ค.ศ. 1969 สตราสเบิร์กก่อตั้งสถาบันละครเวทีและภาพยนตร์ลี สตราสเบิร์ก (The Lee Strasberg Theatre and Film Institute) ขึ้นที่นิวยอร์กและฮอลลีวูด มีลูกศิษย์ที่มีชื่อเสียงเช่น มาร์ลอน แบรนโด แอนน์ แบนครอฟต์ ดัสติน ฮอฟแมน เจมส์ ดีน มาริลิน มอนโร พอล นิวแมน อัล ปาชิโน เจน ฟอนดา
สถานีหัวหมาก
รูปแบบสถานี
เป็นแบบชานชาลาด้านข้าง (side platform station)
-->
ลี สตราสเบิร์ก
ผลงานแสดงของลี สตราสเบิร์ก ที่เป็นที่จดจำ คือบท "ไฮแมน ร็อธ" ในภาพยนตร์ เดอะก็อดฟาเธอร์ ภาค 2
สถานีหัวหมาก
สถานีรถไฟทางไกล สถานีหัวหมาก
สถานีรถไฟหัวหมาก (รหัสสถานี: 3010; หม.) เป็นสถานีรถไฟชั้นที่ 1 ของรถไฟทางไกลของการรถไฟแห่งประเทศไทยในเส้นทางรถไฟสายตะวันออก 	ในพื้นที่ถนนกำแพงเพชร 7 แขวงพัฒนาการ เขตสวนหลวง กรุงเทพมหานคร อีกทั้งเป็นช่วงเริ่มต้นระบบทางสามไปจนถึงสถานีชุมทางฉะเชิงเทราด้วย
สถานีรถไฟหัวหมาก เดิมชื่อ บ้านหัวหมาก เปิดให้บริการวันที่ 24 มกราคม พ.ศ. 2450 แต่เดิมตัวสถานีเป็นอาคารไม้ ต่อมาได้มีการรื้อถอนเมื่อมีการก่อสร้างรถไฟฟ้าแอร์พอร์ต เรล ลิงก์ และได้มีการสร้างอาคารสถานีใหม่ฝั่งทิศใต้ของชานชาลาเมื่อ พ.ศ. 2548 ปัจจุบันหัวหมากได้กลายเป็นหนึ่งในสถานีชานเมืองที่มีผู้ใช้บริการมากที่สุดของสายตะวันออก
รถโดยสารประจำทาง
ถนนศรีนครินทร์ รถขสมก. สาย 11 145 206 207 519 รถเอกชน สาย 3-21(207) 133 R26E สาย 3-53
รถสองแถว รถไฟฟ้าหัวหมาก-มีนบุรี, สองแถว ประเวศ-ราม 2 , สองแถว เมกะ-ซีคอน
ประเทศบูร์กินาฟาโซในโอลิมปิกฤดูร้อน 2008
ประเทศบูร์กินาฟาโซ เข้าร่วมแข่งขันกีฬาโอลิมปิกฤดูร้อน ครั้งที่ 29 ค.ศ. 2008 (พ.ศ. 2551) ที่กรุงปักกิ่ง สาธารณรัฐประชาชนจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติบูร์กินาฟาโซเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 4 ชนิดกีฬา ผลการแข่งขันครั้งนี้ประเทศบูร์กินาฟาโซไม่ได้รับเหรียญรางวัล
กรีฑา
ผลการแข่งขันดังนี้ :
รัฐศรีจนาศะ
แคว้นศรีจนาศะ หรือ รัฐศรีจนาศะ ตามจารึกหลักที่ 118 พบที่บ่ออีกาในเมืองโบราณเสมา ระบุศักราช 790 ตรงกับ พ.ศ. 1411 และจารึกหลักที่ 117 ซึ่งสันนิษฐานว่าถูกเคลื่อนย้ายมาจากที่อื่น ศิลาจารึกทั้ง 2 หลักนี้ ยืนยันถึงการมีอยู่จริงของอาณาจักรศรีจนาศะ เนื่องจากมีรายชื่อกษัตริย์ผู้ปกครอง กล่าวถึงดินแดนนอกกัมพุชเทศ แสดงให้เห็นถึงความเป็นรัฐอิสระที่นับถือทั้งศาสนาพุทธและศาสนาฮินดูลัทธิไศวนิกาย อย่างน้อยก็ช่วงพุทธศตวรรษที่ 12-15 นักประวัติศาสตร์หลายท่านเชื่อว่า ศูนย์กลางของแคว้นศรีจนาศะอาจตั้งอยู่บริเวณลุ่มแม่น้ำมูล คือเมืองโบราณเสมา หรือบริเวณอำเภอสูงเนิน จังหวัดนครราชสีมาในปัจจุบัน
ผู้ปกครองศรีจนาศะ
ศิลาจารึกหลักที่ 117 ได้กล่าวถึงผู้ปกครองศรีจนาศะ 4 พระองค์ โดยเริ่มจากพระองค์แรกนามว่า ภคทัตต์ ผู้ที่สืบต่อลงมาจากพระเจ้าภคทัตต์องค์หนึ่งทรงพระนามว่า สุนทรปรากรม พระเจ้าสุนทรปรากรมทรงมีพระราชโอรสทรงพระนามว่า สุนทรวรมัน และพระเจ้าสุนทรวรมันทรงมีพระราชโอรส 2 องค์ องค์พี่ทรงนามว่านรปติสิงหวรมัน ได้เสด็จขึ้นครองราชย์แห่งอาณาจักรศรีจานาศะ องค์น้องทรงนามว่า มงคลวรมัน ได้โปรดให้สร้างจารึกหลักนี้เพื่อฉลองการสร้างพระรูปพระชนนีเป็นพระราชเทวี คือ ชายาของพระศิวะ เมื่อศักราช 859 หรือ พ.ศ. 1480
นรปติสิงหวรมัน มีพระชนมายุอยู่ร่วมสมัยกับกษัตริย์แห่งจักรวรรดิเขมร ถึง 4 แผ่นดิน คือ พระเจ้าชัยวรรมันที่ 4, พระเจ้าหรรษวรมันที่ 2, พระเจ้าราเชนทรวรมันที่ 2 และพระเจ้าชัยวรมันที่ 5 (พ.ศ. 1480 - 1514)
ยังไม่ทราบแน่ชัดว่าแคว้นศรีจนาศะก่อตั้งขื่อเมื่อใด และมีกษัตริย์ครองเมืองแล้วกี่พระองค์ แต่จากข้อมูลในศิลาจารึกพอทราบได้ว่า ศรีจนาศะเป็นรัฐอิสระที่นับถือ 2 ศาสนาเป็นอย่างต่ำ คือ ศาสนาพุทธ และ ศาสนาฮินดูลัทธิไศวนิกาย กษัตริย์ในยุคต้นอาจนับถือศาสนาพุทธเป็นหลัก เนื่องจากรายพระนามไม่มีคำว่า "วรมัน" ต่อท้าย ต่อมาในรัชกาลของศรีสุนทรวรมัน กลับมีคำว่า "วรมัน" ต่อท้ายพระนาม มาจนถึงพระราชโอรสคือ ศรีนฤปติสิงหวรมัน และมงคลวรมัน อาจเป็นไปได้ว่าแคว้นศรีจนาศะเกิดการดองญาติกับจักรวรรดิเขมรทางใต้ กล่าวคือ ในรัชสมัยของศรีสุนทรวรมันอาจแต่งงานกับพระธิดาของพระเจ้าชัยวรรมันที่ 4
หลังจากรัชกาลของศรีนรปติสิงหวรมัน แคว้นศรีจนาศะได้หายไปจากประวัติศาสตร์ อาจเป็นไปได้ว่าถูกรวมเข้ากับจักรวรรดิเขมรในรัชกาลของพระเจ้าชัยวรมันที่ 5 ที่แผ่อำนาจขึ้นมา ในจารึกเมืองโบราณเสมา พ.ศ. 1514 พบรายชื่อ ทฤฒภักดี สิงหวรมัน ที่สันนิฐานว่าเป็นพระราชทินนามใหม่ของ ศรีนรปติสิงหวรมัน ที่ถูกลดบทบาทลงมา
ความเสมอภาคทางสังคม
ความเสมอภาค (Equality) เป็นมโนทัศน์พื้นฐานที่สุดเรื่องหนึ่งไม่ว่าจะกล่าวในมิติทางการเมืองหรือในทางเศรษฐกิจ คนทั่วไปมักสับสนคำว่า “เสมอภาค” กับ “เหมือนกัน” (sameness) กล่าวคือ คิดว่าการรับรองความเสมอภาคของมนุษย์เท่ากับการทำให้มนุษย์ทุกคนเท่ากัน จนมักโต้แย้งว่าความเสมอภาคไม่มีทางเป็นไปได้ จึงควรทำความเข้าใจเบื้องต้นว่าหลักการของความเสมอภาค ไม่ได้และไม่เคยเรียกร้องให้มนุษย์ทุกคนต้องเหมือนกันหมด เพราะมนุษย์ย่อมแตกต่างกันเป็นธรรมชาติทั้งโดยชาติพันธุ์ รูปร่าง ผิวพรรณ เพศสภาพ บุคลิก ความเชื่อ ศาสนา วัฒนธรรม และอื่นๆ
แต่ความแตกต่างนั้นไม่ได้เป็นเหตุผลทำให้มนุษย์ต้องไม่เสมอภาคกัน เพราะความเสมอภาค (Equality) ตรงข้ามกับความไม่เสมอภาค (Inequality) ไม่ได้ตรงข้ามกับคำว่าความแตกต่าง (Difference) อย่างที่หลายคนทึกทัก นั่นหมายความว่า มนุษย์เราแตกต่างกันโดยธรรมชาติ แต่ก็สามารถและควรเท่าเทียมกันได้ (different but Equal) ดังนั้นเมื่อกล่าวว่า คนเสมอภาคกัน จึงไม่ได้หมายความว่าคนเหมือนกันทุกด้านไม่ว่าจะเป็นชาติตระกูล หน้าตา ความสามารถ สติปัญญา แต่การที่บอกว่าเสมอภาคกันมีความหมายว่า มนุษย์เท่าเทียมกันทั้งในความเป็นมนุษย์ และตามกฎหมายของรัฐ (Kurian, 2011: 515) ดังที่มีวลีสำคัญที่สะท้อนความเสมอภาคคือ “Equality Before the Law” ซึ่งหมายความว่าบุคคลทุกผู้ทุกนามย่อมมีสิทธิได้รับความคุ้มครองตามกระบวนของกฎหมายอย่างเป็นธรรม หรือความเสมอภาคกันในทางการเมืองคือ พลเมืองที่มีคุณสมบัติตามที่กฎหมายกำหนดย่อมสามารถใช้สิทธิเลือกตั้งได้อย่างเท่าเทียมกัน
ในบางกรณี ที่ความเสมอภาคยึดโยงเข้ากับหลักความเป็นธรรม (Justice) จะนำไปสู่การปฏิบัติต่อผู้คนที่แตกต่างกันด้วยมาตรการเฉพาะเพื่อช่วยให้ความแตกต่างกันโดยธรรมชาติได้รับการแก้ไขให้เกิดความเสมอภาคมากขึ้น เช่น มาตรการช่วยเหลือคนด้อยโอกาส คนทุพพลภาพ เพื่อความเสมอ
อรรถาธิบาย
แนวคิดเกี่ยวกับความเสมอภาคนั้นสามารถย้อนกลับไปได้ไกลถึงสมัยกรีกจากงานเขียนของเพลโต้ (Plato) และอริสโตเติล (Aristotle) ที่ได้โจมตีแนวคิดประชาธิปไตยแบบเอเธนส์ที่มีพื้นฐานอยู่บนความเท่าเทียมกันนั้นว่าไม่ใช่รูปแบบการปกครองที่ดีที่สุดเพราะคนแตกต่างกัน คนบางคนโง่ คนบางคนฉลาด คนแต่ละคนมีความสามารถแตกต่างกัน คนบางคนไม่เหมาะกับการบริหารกิจการสาธารณะ หรือไม่เหมาะที่จะเป็นทหาร เมื่อพิจารณางานเขียนในยุคสมัยใหม่ นักคิดคนแรกที่เสนอว่ามนุษย์เท่าเทียมกันก็คือ นักคิดชาวอังกฤษ โธมัส ฮอบส์ (Thomas Hobbes) โดยฮอบส์ ได้เขียนงานที่โด่งดัง ชื่อว่า “เลอไว่อาเธิน” (Leviathan) ตอนหนึ่งมีการกล่าวถึงธรรมชาติของมนุษย์ว่า “มนุษย์มีความเท่าเทียมกัน แม้ว่าเมื่อจะพิจารณาแล้วว่า มีความแตกต่างทางด้านร่างกาย หรือสติปัญญาก็ตามสิ่งเหล่านี้ก็ไม่ได้เป็นสิ่งสำคัญอะไรที่จะทำให้มนุษย์ไม่เท่าเทียมกัน ซึ่งสิ่งที่เสมอภาคกันของฮอบส์คือการที่ทุกคนเท่าเทียมกันในเรื่องการอ้างผลประโยชน์ และความสามารถที่จะทำร้ายผู้อื่นได้เท่าๆ กัน” (Hobbes, 1985: 183)
นอกจากฮอบส์ แล้วยังมีนักคิดอย่างจอห์น ล็อก (John Locke) และ ฌอง ฌากส์ รุสโซ (Jean-Jacques Rousseau) ซึ่งล้วนเป็นนักคิดสมัยใหม่ที่ล้วนแต่นำเสนอว่ามนุษย์แต่ละคนต่างเท่าเทียมกัน โดยความเสมอภาคของล็อกนั้นอยู่ที่สิทธิที่ติดตัวมาตั้งแต่กำเนิดอันไม่สามารถพรากไปได้ (natural rights) และการที่มนุษย์ทุกคนมีสิทธิที่ติดตัวมาตั้งแต่กำเนิดจึงส่งผลให้คนทุกๆคนนั้นเท่าเทียมกัน ในขณะที่ความเสมอภาคของรุสโซ นั้นมีจุดเน้นอยู่ที่มนุษย์ทุกคนมีเสรีภาพและการที่ทุกๆคนมีเสรีภาพ ทำให้คนทุกๆคนเท่าเทียมกัน อนึ่งด้วยวิธีคิดของนักคิดทั้งสามคนที่ถือว่าเป็นรากฐานของความเป็นสมัยใหม่ได้ก่อให้เกิดทฤษฎีการเมืองที่ต่อเนื่องจากแนวคิดความเสมอภาคนั่นก็คือ ทฤษฎีสัญญาประชาคม ที่เสนอว่าการเกิดขึ้นของรัฐมีที่มาจากการที่มนุษย์แต่ละคนจะมาตกลงทำสัญญากันก่อตั้งรัฐ สาเหตุที่เป็นเช่นนี้ก็เนื่องมาจากมนุษย์ทุกคนเท่าเทียมกัน ดังนั้นจึงไม่มีใครสามารถบีบบังคับให้มนุษย์คนอื่นๆเข้าร่วมสังคมหรือรัฐได้ถ้าตัวเขาไม่ยินยอม ในที่สุดแนวคิดเกี่ยวกับความเสมอภาคก็ได้นำไปสู่สองเหตุการณ์ที่สำคัญที่สุดในประวัติศาสตร์โลกสมัยใหม่นั่นก็คือ การปฏิวัติอเมริกัน ปี ค.ศ. 1776 และการปฏิวัติใหญ่ในฝรั่งเศส ปี ค.ศ. 1789 ซึ่งทั้งสองเหตุการณ์นี้เป็นการปฏิวัติโดยมีความคิดพื้นฐานเพื่อยืนยันถึงเรื่องที่มนุษย์นั้นเกิดมาเท่าเทียมกัน
ในปัจจุบัน มโนทัศน์เรื่องความเสมอภาคมีบทบาทสำคัญในวงวิชาการเป็นอย่างมาก ไม่ว่าจะเป็นในเรื่องของการกระจายรายได้หรือผลประโยชน์ทางเศรษฐกิจ การเข้าถึงทรัพยากรและบริการสาธารณะ การกระจายการจ้างงานหรือโอกาสการทำงาน ประเด็นที่เกี่ยวกับการมีตัวแทนในทางการเมืองของบุคคล กลุ่มทางสังคม หรือการมีตัวแทนแห่งรัฐ รวมถึง การเรียกร้องของกลุ่ม “สตรีนิยม” (Feminism) ที่ต่อสู้เพื่อความเท่าเทียมของสตรี ให้ยุติการถูกเลือกปฏิบัติบนพื้นฐานของเพศ ป้องกันความรุนแรงทั้งเชิงกายภาพ โครงสร้าง และวัฒนธรรมต่อผู้หญิง อย่างไรก็ตาม แนวคิดดังกล่าวก็เป็นที่ถกเถียงกันเป็นอย่างมากด้วยเช่นกัน
อย่างไรก็ดี พึงตระหนักว่า หลักความเสมอภาคนั้นต้องคำนึงถึงประโยชน์สาธารณะเหนือประโยชน์ส่วนบุคคล เช่น หากเกิดความวุ่นวายไม่สงบขึ้น รัฐอาจจำเป็นต้องใช้มาตรการบางอย่างระงับเหตุ และการใช้มาตรการดังกล่าวอาจสะท้อนให้เห็นถึงการเลือกปฏิบัติและขัดต่อหลักแห่งความเสมอภาคได้ ในทางกลับกัน การจะอ้างประโยชน์สาธารณะที่ถือว่ากระทบต่อหลักแห่งความเสมอภาคที่ก่อให้เกิดการแบ่งแยก เช่น เชื้อชาติ ศาสนา เพศ เป็นต้น ก็ไม่อาจทำได้ การเลือกปฏิบัติในเรื่องความเสมอภาคที่เป็นที่ยอมรับในระดับสากลต้องเป็นไปเพื่อมุ่งลดความเหลื่อมล้ำที่ดำรงอยู่ หรือการให้คุณในทางบวก เพื่อชดเชยให้คนที่มีสถานะด้อยกว่าบุคคล เท่าเทียมกันมากขึ้น หลักการนี้เกิดจากแนวคิดของประธานาธิบดีเคนเนดี้ (John F. Kennedy) และประธานาธิบดีจอห์นสัน (Lyndon B. Johnson) ของสหรัฐอเมริกา โดยมีการตรากฎหมายสิทธิพลเมือง (Civil Rights Act) ขึ้นเมื่อวันที่ 2 กรกฎาคม ค.ศ. 1964 และในปี ค.ศ. 1978 ศาลสูงสุด (Supreme Court) ของสหรัฐอเมริกาได้ตัดสินในคดี Regents of University of California V. Bakke ว่าการที่มหาวิทยาลัยสำรองที่นั่ง 16% ของคณะแพทยศาสตร์ให้แก่นักศึกษาผิวสีเป็นการกระทำที่ไม่ขัดต่อหลักความเสมอภาค เนื่องจากถือเป็นการเลือกปฏิบัติที่มุ่งลดความเหลื่อมล้ำที่ดำรงอยู่ นโยบายดังกล่าวของประธานาธิบดีเคนเนดี้ และประธานาธิบดีจอห์นสัน มีชื่อว่า “Affirmative Action” และยังใช้มาจนถึงปัจจุบัน แม้จะมีข้อถกเถียงและผู้ไม่เห็นด้วยจำนวนมาก
วูแมนสตอรี
วูแมน สตอรี่ (อังกฤษ : Woman Story) เป็นอัลบั้มชุดที่ 4 ของ "พั้นช์ - วรกาญจน์ โรจนวัชร" ออกจำหน่ายเมื่อวันที่ 15 กุมภาพันธ์ พ.ศ. 2551
พ.ศ. 1467
พุทธศักราช 1467 ใกล้เคียงกับ
ทักษอร ภักดิ์สุขเจริญ
ทักษอร ภักดิ์สุขเจริญ (เกิด 27 ตุลาคม พ.ศ. 2523) ชื่อเล่น แอฟ เป็นนักแสดงและพิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ
ทักษอรเกิดวันที่ 27 ตุลาคม พ.ศ. 2523 มีบิดาเป็นสถาปนิก ชื่ออนุสรณ์ ภักดิ์สุขเจริญ ส่วนมารดาชื่อวัจฉสา แอนเดอร์สัน มีน้องสาวชื่ออมรวรรณ ภักดิ์สุขเจริญ (ชื่อเล่น แอ๋ม) ภายหลังบิดามารดาเลิกรากัน อนุสรณ์สมรสใหม่กับ ผศ.ดร.ไขศรี ภักดิ์สุขเจริญ ส่วนมารดาสมรสใหม่กับชายชาวอเมริกัน และอาศัยอยู่สหรัฐร่วมกับลูกคนเล็ก จบชั้นประถมศึกษาจากโรงเรียนไผทอุดมศึกษา มัธยมโรงเรียนราชินีบน ปริญญาตรี จากคณะนิเทศศาสตร์ จุฬาลงกรณ์มหาวิทยาลัย สมัยเรียนอยู่ในมหาวิทยาลัยร่วมทำกิจกรรมเล่นละครเวที ร่วมสตาฟฟ์กีฬามหาวิทยาลัย และเป็นผู้อัญเชิญพระเกี้ยว ใน งานฟุตบอลประเพณีจุฬาฯ–ธรรมศาสตร์ ครั้งที่ 55
เข้าวงการบันเทิงครั้งแรกตอนเรียนอยู่ชั้น ม.4 โดยคนชักจูงเข้าวงการคือ ป้าชาลี เจ้าของนิตยสารพลอยแกมเพชร ผลงานชิ้นแรกคือถ่ายนิตยสารพลอยแกมเพชร และมีผลงานเป็นที่รู้จักในบท "รุ้ง" สาวสวยในโฆษณา "มิสทีน" และมีผลงาน ถ่ายโฆษณาระยะหนึ่งแล้วแสดงละครเรื่องแรกในปี 2544 เรื่อง "มิตร ชัยบัญชา มายาชีวิต" ผลิตโดย บริษัท เจ เอส แอล โกลบอล มีเดีย จำกัด รับบทเป็น กิ่งดาว ดารณี ภรรยาคนแรกของคุณมิตร ชัยบัญชา และมีผลงานภาพยนตร์ หม่อมเจ้าชาตรีเฉลิม ยุคล เรื่อง ตำนานสมเด็จพระนเรศวรมหาราช รับบทเป็นมณีจันทร์
แอฟ ก็มีผลงานกับช่อง 3 และอยู่ในความดูแลของ บริษัท เมกเกอร์ กรุ๊ป (มยุรฉัตร เหมือนประสิทธิเวช) มีผลงานการแสดงที่ผ่านมา อาทิ ริษยา, ผู้ชายมือสอง, มนต์รักลอตเตอรี่, จอมใจ, ตี๋ตระกูลซ่ง, จำเลยรัก ฯลฯ
ทางด้านงานสังคม ทักษอร ภักดิ์สุขเจริญ ได้รับการแต่งตั้งเป็น รองโฆษกกระทรวงวัฒนธรรม (ฝ่ายการเมือง) ประสานงานในด้าน เด็กและเยาวชน มารยาทความเป็นไทยจากกระทรวงวัฒนธรรม